ΓΡΑΠΤΗ ΕΡΩΤΗΣΗ E-1027/01

υποβολή: Charles Tannock (PPE-DE), Theresa Villiers (PPE-DE) και Piia-Noora Kauppi (PPE-DE) προς την Επιτροπή

(30 Μαρτίου 2001)

Θέμα: Απειλή πλαστογράφησης του ευρώ, που επιδεινώνεται από τηνπερβολικά αυστηρή νομοθεσία περί προστασίας των δεδομένων

Είναι σε γνώση της Επιτροπής οι ανησυχίες που διετύπωσε ο νεοδιορισθείς αμερικανός αρχηγός της Interpol, κ. Ronald Noble, (σύμφωνα με δημοσίευμα της εφημερίδας The Sunday Telegraph της 25ης Φεβρουαρίου 2001), ότι ηπερβολικά αυστηρή ευρωπαϊκή νομοθεσία περί προστασίας των δεδομένων θα δυσχεράνει τη διαβίβαση πληροφοριών από την Europol προς την Interpol σχετικά με άτομα που ενέχονται σεποθέσεις πλαστογραφίας; Σύμφωνα με το δημοσίευμα, ο κ. Noble φέρεται ναποστήριξε ότι, αν η Europol διαπιστώσει ότι εκτός της ΕΕ διαπράττεται το αδίκημα της πλαστογράφησης του ευρώ (πράγμα διόλου απίθανο για τέτοιου είδους δραστηριότητα) και εντοπίσει τα άτομα που διαπράττουν το εν λόγω αδίκημα, δεν έχει δυνατότητα αντίδρασης, καθόσον η Europol δεν έχει συνάψει συμφωνία για θέματα δεδομένων με την Interpol. Χωρίς τέτοιου είδους συμφωνία, δεν επιτρέπεται να διαβιβάσει τα στοιχεία αυτά σε εμάς ή σε άλλη χώρα εκτός ΕΕ ενώ δενπάρχουν τα χρονικά περιθώρια σύναψης μιας τέτοιας συμφωνίας μέχρι την κυκλοφορία του ευρώ. Έτσι λοιπόν, όταν κυκλοφορήσει το ευρώ, θα διαπιστώσουμε μεγάλης έκτασης πλαστογραφήσεις, ενώ οι αστυνομικέςπηρεσίες θα είναι με δεμένα χέρια, ανίκανες να διενεργήσουν έρευνες.

Αποδέχεται η Επιτροπή την ακρίβεια της εκτίμησης του κ. Noble; Αν ναι, προτίθεται μήπως να συζητήσει κατεπειγόντως το ζήτημα με τον κ. Wim Duisenberg και τον κ. Noble και να προωθήσει τις αναγκαίες νομοθετικές αλλαγές για την προστασία της ακεραιότητας του ευρωπαϊκού οικονομικού συστήματος και, κατά συνέπεια, των εμπορικών συναλλαγών μεταξύ των κρατών μελών και τουπόλοιπου κόσμου;

Απάντηση του κ. Bolkestein εξ ονόματος της Επιτροπής

(27 Ιουνίου 2001)

Όσον αφορά την προστασία του ευρώ από τη παραχάραξη, η πρόταση της Επιτροπής για κανονισμό σχετικά με την προστασία του ευρώ(1) αποτέλεσε αντικείμενο συμφωνίας στο Συμβούλιο Ecofin της 12ης Φεβρουαρίου 2001(2). Αυτό το νομοθετικό πλαίσιο στοχεύει ιδιαίτερα στη διευκόλυνση των ανταλλαγών πληροφοριών και της συνεργασίας, μεταξύ άλλων, με τους διεθνείς οργανισμούς. Η Επιτροπή παρατηρεί ότι η Interpol έχει συμμετάσχει ενεργά στις εργασίες των εμπειρογνωμόνων που επέτρεψαν στην Επιτροπή ναποβάλλει αυτή την πρόταση.

Η Επιτροπήπενθυμίζει εξάλλου ότι οι αρμοδιότητες της Europol έχουν επεκταθεί στην καταπολέμηση της παραχάραξης και της παραποίησης των μέσων πληρωμής.

Ιδιαιτέρως, όσον αφορά τη διαβίβαση των δεδομένων προσωπικού χαρακτήρα προς την Interpol, η Επιτροπήπογραμμίζει κατ' αρχήν ότι, βάσει της Σύμβασης Europol, αυτή η διαβίβαση επιτρέπεται εφόσον κριθεί απαραίτητο, σε μεμονωμένες περιπτώσεις, για την πρόληψη ή την καταπολέμηση των παραβάσεων οι οποίες εμπίπτουν στην αρμοδιότητα της Europol.

Εξάλλου, σήμερα τα συγκεκριμένα μέτρα που στοχεύουν στο να διασφαλίσουν την πρόληψη και την πάταξη των ποινικών αδικημάτων σχετικά με την παραχάραξη, εφαρμόζονται από τα κράτη μέλη τα οποία συνεργάζονται βάσει της διεθνούς Σύμβασης για την καταστολή της παραχάραξης πουπεγράφη στη Γενεύη το 1929, συμπεριλαμβανομένης και της Ιnterpol. Όσον αφορά την παραχάραξη, κυρίως του ευρώ, η Europol προτίθεται να διευκολύνει την ανταλλαγή πληροφοριών σε ευρωπαϊκό επίπεδο και να κοινοποιεί τα αποτελέσματα της ανάλυσης που πραγματοποιείται στα κράτη μέλη. Εάν τα τελευταία επιθυμούν με τη σειρά τους να διαβιβάσουν τα δεδομένα που εξασφάλισαν από την Europol σε οργανισμούς οι οποίοι είναιπεύθυνοι σε τρίτες χώρες για την πρόληψη και την καταπολέμηση των ποινικών αδικημάτων, αυτή η διαβίβαση πραγματοποιείται βάσει των εσωτερικών κανόνων αυτών των κρατών μελών και των ενδεχόμενων συμβάσεων που διέπουν αυτού του τύπου διαβιβάσεις.

Τέλος, η Σύμβαση Europol επιτρέπει επίσης τη διαβίβαση των δεδομένων προσωπικού χαρακτήρα εάν εξασφαλίζεται ένα κατάλληλο επίπεδο προστασίας των δεδομένων σ' ένα κράτος μέλος ή σε τρίτους οργανισμούς. Η εκτίμηση της καταλληλότητας βασίζεται σε όλες τις περιστάσεις που μεσολαβούν κατά τη διαβίβαση και κυρίως στον χαρακτήρα των δεδομένων, στον τελικό σκοπό τους, στη διάρκεια της επεξεργασίας και στις γενικές ή ειδικές διατάξεις που ισχύουν σε τρίτα κράτη και οργανισμούς.

Όταν, για να πραγματοποιήσει τις αποστολές της, η Europol συνάπτει συμφωνίες με τρίτους οργανισμούς εκτός της Ευρωπαϊκής Ένωσης είναιποχρεωμένη να τηρεί τους κανόνες σχετικά με τη διαβίβαση δεδομένων προσωπικού χαρακτήρα σε τρίτα κράτη και οργανισμούς.

Σήμερα, διεξάγονται διαπραγματεύσεις με στόχο τη σύναψη μιας τέτοιας συμφωνίας με την Interpol. Αυτές οι διαπραγματεύσεις θα πρέπει να ολοκληρωθούν σύντομα. Οι εκθέσεις της Europol διευκρινίζουν ότι θα έπρεπε ναπάρξει συμφωνία πριν από την εισαγωγή του ευρώ, δηλαδή την 1η Ιανουαρίου 2002.

Η διαδικασία προβλέπει κυρίως ότι μια συμφωνία δεν μπορεί να συναφθεί παρά μόνο αφού εγκριθεί ομόφωνα από το Συμβούλιο και εξασφαλισθεί η απόφαση της κοινής εποπτικής αρχής. Η εν λόγω αρχή εξέφρασε την άποψή της το προηγούμενο έτος για ένα προκαταρτικό σχέδιο συμφωνίας μεταξύ Europol και Interpol και πολύ πρόσφατα για μια νέα πρόταση διατυπώνοντας κάποιες επιφυλάξεις.

(1) ΕΕ C 337 E της 28.11.2000.

(2) Βλέπε απάντηση της Επιτροπής στη γραπτή ερώτηση E-286/01 του κ. Ford, ΕΕ C 261 E της 18.9.2001.